Посланик Ема Хопкинс : 75 % от споразумението за Брезкит е договорено София . Важно е да се запази безвизовото пътуване на граждани на ЕС във Великобритания . Това каза вицепремиерът и министър на външните работи Екатерина Захариева по време на дискусия на тема „ Въздействието на Брекзит върху България – какво ще се промени и какво ще остане същото “ , предаде репортер на Агенция „ Фокус “ . Според Захариева е важно административните процедурите за гражданите на ЕС , които са решили да живеят във Великобритания след Брезкит , да не бъдат тежки , скъпи и бюрократични . Министър Захариева коментира , че от българска страна се търси облекчени процедури и за британците , живеещи в ЕС . „ Европейските лидери през март месец се съгласиха , че наистина искат много близки търговски отношения с Великобритания - без квоти , мита и излишни тежести . Преговорите са двустранен процес . Същото желание и позиция се чу от страна на Великобритания , но предстои текстовете да се договорят и да се види дали това ще се материализира в съответно споразумение “ , посочи Захариева . Тя поясни , че отношенията между Великобритания и ЕС не бива да се изчерпват до търговски договор . „ Считаме , че е много важно да запазим на първо място близките отношения и стратегическото партньорство по отношение на сигурността , отбраната и външната политика . Изключително важно е какво ще се договори по отношение на трудовата мобилност “ , поясни министърът . „ Аз съм убедена , че ще намерим формулата , при която да запазим Великобритания като най - близкия партньор на ЕС . Бих казала , че в това не толкова позитивно решение , видях нещо позитивно “ , каза тя и уточни , че всички са видели след Брекзит , че европейският проект не е необратим процес и трябва да се грижим за него и да се пази . По темата за българското председателство , министър Захариева отбеляза , че фактът , че получаваме поздравления от двата преговорни екипи по Брезкит , е показателен , че страната ни си е свършила работата . Деница КИТАНОВА